2019 yil 19 may kuni Toshkent viloyatining Olmaliq shahar IIBga hujjatlar tushgan, deb xabar qilmoqda O‘zbekiston Respublikasi IIV Jamoatchilik va OAV bilan aloqalar boshqarmasi. Ularda 2018 yil yanvar oyida Toshkent shahar Shayxontohur tumanida yashovchi 29 yoshli S.M. Olmaliq shahar hududida joylashgan “Ammafos Maksam” AJning avtoturargohida Buxoro viloyati Shofirkon tumanida yashovchi, “Islomobod” fermer xo‘jaligi rahbari, 39 yoshli Sh.I.ga yuqoridagi AJdan 30 tonna “Ammafos” mineral o‘g‘itini olib chiqib berishini aytib, aldov yo‘li bilan undan 49 860 000 so‘m pulini olib bergan va’dasini bajarmay pullarni o‘z ehtiyojlari yo‘lida ishlatib yuborganligi ko‘rsatilgan. S.M. ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda.